stanford-oval/wikipedia huggingface dataset:
Tamara Manina

| Mitalit | Mitalit | Mitalit |  |
| --- | --- | --- | --- |
|  Tamara Manina |  Tamara Manina |  Tamara Manina |  |
Maa:   Neuvostoliitto
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | joukkuekilpailu |  |
|  Kultaa | Tokio 1964 | joukkuekilpailu |  |
|  Hopeaa | Melbourne 1956 | hyppy |  |
|  Hopeaa | Melbourne 1956 | puomi |  |
|  Hopeaa | Tokio 1964 | puomi |  |
|  Pronssia | Melbourne 1956 | yhteisvoimistelu |  |
Tamara Ivanovna Manina (ven. Тамара Ивановна Манина, s. 5. syyskuuta 1934 Petroskoi) on entinen neuvostoliittolainen telinevoimistelija ja olympiavoittaja.
Manina voitti Melbournen 1956 olympialaisissa kultaa telinevoimistelun joukkuekilpailussa ja saavutti hopeaa puomilla ja hypyssä sekä pronssia yhteisvoimistelussa. Henkilökohtaisessa moniottelussa hän sijoittui kuudenneksi, permannolla yhdeksänneksi ja nojapuilla 16:nneksi. Kahdeksan vuotta myöhemmin Tokion 1964 olympialaisissa hän voitti kultaa joukkuekilpailussa ja saavutti hopeaa puomilla. Moniottelussa hän sijoittui 14:nneksi.
Rooman MM-kilpailuissa 1954 Manina voitti kultaa joukkuekilpailussa, permannolla ja hypyssä. Moskovan MM-kilpailuissa 1958 hän voitti kultaa joukkuekilpailussa ja saavutti hopeaa hypyssä sekä pronssia moniottelussa. Prahan MM-kilpailuissa 1962 hänen mitalisaaliinsa oli kultaa joukkuekilpailusta ja hopeaa hypystä.
Bukarestin EM-kilpailuissa 1957 Manina saavutti hopeaa hypyssä ja pronssia puomilla. Krakovan EM-kilpailuissa 1959 hän sai hopeaa permannolla.
Suudelmilla

| Suudelmilla Karkkiautomaatti |
| --- | --- | --- |

Studioalbumin tiedot
 Julkaistu: 1998
 Tuottaja(t): Pekka Laine, Karkkiautomaatti
 Tyylilaji: indie rock
 Levy-yhtiö: Hawaii Sounds
Listasijoitukset
  Suomen virallinen lista: 23.
Karkkiautomaatin muut julkaisut
| Kaksi-nolla 1996 | Suudelmilla 1998 | Kaikilla 2006 |
Suudelmilla on suomalaisen Karkkiautomaatti-nimisen indieyhtyeen kolmas levy. Se ilmestyi vuonna 1998.
Albumi nousi Suomen virallisen listan sijalle 23.
Kappaleet

Rio Wamba – 3.47
Arvoitus on meille poika tuo – 2.18
Seikkailuun
Nyt heitän arpakuution – 3.17
Toinen onneen vie – 4.03
Yks-kaks-motocross – 3.10
Minne vaan – 6.00
Parisuhteen aakkoset – 4.00
Mä tahdon romanssin – 3.42
Voi kuinka on tää maailmain – 3.48
Kemijoki – 8.11
Susan – 5.08
Wambada – 0.48
Kaks-kol-motocross
Aiheesta muualla

Suudelmilla discogs.com -sivustolla
Still Hungry

| Still Hungry Twisted Sister |
| --- | --- | --- |

Studioalbumin tiedot
 Äänitetty : 2002-2003
 Julkaistu: 2004
 Tuottaja(t): Twisted Sister
 Tyylilaji: hard rock, glam metal
 Levy-yhtiö: Spitfire Records
Twisted Sisterin muut julkaisut
| The Essentials 2002 | Still Hungry 2004 | Live at Wacken – The Reunion 2005 |
Still Hungry on Twisted Sisterin vuonna 2004 julkaisema albumi, joka on uudelleenäänitys vuonna 1984 julkaistusta Stay Hungry-albumista. Still Hungry sisältää uudelleenäänitettyjä kappaleita myös muilta 1980-luvun albumeilta.
Kappaleet

Stay Hungry – 3.14
We're Not Gonna Take It – 4.36
Burn In Hell – 5.37
Horror Teria – 8.42
Captain Howdy
Street Justice
I Wanna Rock – 3.15
The Price – 4.08
Don't Let Me Down – 4.45
The Beast – 3.25
S.M.F. – 3.28
Never Say Never – 2.19
Blastin' Fast & Loud – 3.00
Come Back – 6.25
Plastic Money – 4.05
You Know I Cry – 4.21
Rock N Roll Saviours – 5.04
Heroes Are Hard to Find – 5.00
Kokoonpano

Dee Snider – laulu
Jay Jay French – kitara
A.J. Pero – rummut
Eddie "Fingers" Ojeda – kitara
Mark "The Animal" Mendoza – basso, taustamurinat
Arvostelut

Imperiumi: 8/10
Soundi:
Aiheesta muualla

Still Hungry discogs.com -sivustolla
Albumi Still Hungry Encyclopaedia Metallum -sivustolla (englanniksi)
Twisted Sister
| --- | --- |
Studioalbumit:   Under the Blade  You Can't Stop Rock 'N' Roll  Stay Hungry  Come Out and Play  Love Is for Suckers  Still Hungry  A Twisted Christmas 
Kokoelma-albumit:   Big Hits & Nasty Cuts  We're Not Gonna Take It and Other Hits  The Essentials  I Wanna Rock – The Ultimate Twisted Sister Collection  The Best of the Atlantic Years 
Livealbumit ja DVD:t:   Live at Hammersmith  Club Daze Volume 1, The Studio Sessions  Club Daze Volume 2, Never Say Never  Live at Wacken – The Reunion  The Video Years DVD  A Twisted Christmas LIVE – A December to Remember DVD  Live at the Astoria  Live at the Marquee  Rock 'n' Roll Saviors - The Early Years  Metal Meltdown 
EP:t:   Ruff Cuts
Suomi-rock ’87

| Suomi-rock ’87 Eri esittäjiä |
| --- | --- | --- |

Kokoelmalevyn tiedot
 Julkaistu: 26.9.1994
 Tyylilaji: Suomirock
 Levy-yhtiö: Poko Rekords
Suomi-rock -sarjan muut julkaisut
| Suomi-rock ’86 1994 | Suomi-rock ’87 1994 | Suomi-rock ’88 1994 |
Suomi-rock ’87 on Poko Rekordsin julkaiseman Suomi-rock -kokoelmalevysarjan kymmenes osa. Se julkaistiin 26.9.1994. Kokoelma sisältää suomirock-hittejä vuodelta 1987.
Kappaleet

Sleepy Sleepers: "Mä joka päivä töitä teen"
Sielun Veljet: "Rakkaudesta"
Noitalinna huraa!: "Pikkuveli"
Freud Marx Engels & Jung: "Töölööseen"
EppuPopedaNormaali: "20 vuotta sikana"
The Nights of Iguana: "Bad Drinker"
Leningrad Cowboys: "Thru the Wire"
Rauli Badding Somerjoki: "Kaunis maailma"
J. Karjalainen ja Mustat lasit: "Tulppaani ja sadepisara"
Alice in Wasteland: "Alice in Wasteland"
The Fucking World: "The Fucking World"
Stone: "Real Delusion"
Jumalainen Näytelmä: "Ja maa oli hiljaa"
Melrose: "Sexuality"
Yö: "Laulu rakkaudelle"
Wanna-Bees: "Let's Fall in Love"
Hank And His Milkmen: "Viimeinen tuoppi"
Juliet Jonesin Sydän: "Rakkauslaulu"
Loisa: "Punainen polkupyörä"
Ilona: "Kesäpano"
Suomukala

Suomukala on kotimaisten perinteisten kauppakalojen (hauki, ahven, lahna ym.) yhteisnimitys. Suomukala-nimityksellä ei ole biologista merkitystä esimerkiksi kalalajien sukulaisuussuhteiden arvioinnissa, vaan kysymyksessä on puhtaasti käyttötalouteen liittyvä määre.
Tärkeimmistä kauppakaloista silakkaa, kilohailia, muikkua ja kuoretta ei katsota suomukaloiksi. Sama koskee lohensukuisia kaloja.
Aiheesta muualla

Suomukalojen kauppa ja markkinat seminaari 2005
Tea Finni

Tea Elina Finni (o.s. Hytönen, s. 15. heinäkuuta 1980 Vaasa) oli suomalainen pikajuoksija. Hän edusti Joensuun Katajaa ja hänen valmentajanaan toimi Ari Nummela.
Kalevan kisoista Finni voitti 400 metrin aitajuoksussa kolme hopeaa vuosina 2000, 2002 ja 2005 sekä kaksi pronssia vuosina 2003 ja 2004. Sisäratojen SM-kilpailuista hän saavutti hopeaa 200 metrin juoksusta vuonna 1999 sekä hopeaa 300 metrin aitajuoksusta vuonna 2002. Virallisissa kilpailuissa Finni ei ole esiintynyt vuoden 2005 jälkeen.
Ennätyksikseen Finni juoksi 60 metrillä (hallissa) ajan 7,65 (2002), 100 metrillä ajan 12,08 (2004), 200 metrillä ajan 24,76 (2004), 400 metrillä ajan 56,67 (2004), 300 metrin aidoissa (hallissa) ajan 41,91 (2005) sekä 400 metrin aidoissa ajan 58,52 (2004).
Suomi-rock ’83

| Suomi-rock ’83 Eri esittäjiä |
| --- | --- | --- |

Kokoelmalevyn tiedot
 Julkaistu: 26. syyskuuta 1994
 Tyylilaji: suomirock
 Levy-yhtiö: Poko Rekords
Suomi-rock -sarjan muut julkaisut
| Suomi-rock ’82 1994 | Suomi-rock ’83 1994 | Suomi-rock ’84 1994 |
Suomi-rock ’83 on Poko Rekordsin julkaiseman Suomi-rock-kokoelmalevysarjan kuudes osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1983.
Kappaleet

Eppu Normaali: ”Balladi kaiken turhuudesta”
Juice Leskinen Grand Slam: ”Eesti (On My Mind)”
Sielun Veljet: ”Emil Zatopek”
Bad Sign: ”Hellbound Train”
Tiz: ”Hymyilevä nukke”
Siberia: ”Hän”
Popeda: ”Kaasua, komisaario Peppone”
Heinäsirkka: ”Kun nainen kaipaa miestään”
Unicef: ”Käkimassaa”
Top Rank: ”Liikutaan kohti elämän portteja"
Yö: ”Likaiset legendat I”
Dave Lindholm: ”Löysin hyvän veden”
Sticky Fingers: ”Memories”
Eppu Normaali: ”Rakkaus on KuuMaa”
Kari Peitsamo Revival: ”Rokaten ympäri maailman”
Yö: ”Särkynyt enkeli”
J. Karjalainen: ”Tatsum Tisal”
Rauli Badding Somerjoki: ”Tähdet, tähdet”
Hanoi Rocks: '”Until I Get You”
Pate Mustajärvi: ”Yhdessä itkien”
Te Uekera

| Te Uekera |
| --- | --- |
Entiset nimet:  Te Uekeraa
Lehtityyppi:  sanomalehti
Julkaisija:  Broadcasting and Publications Authority
Levikki:  1 800
Kotikunta:  Bairiki, Tarawa
Kotimaa:   Kiribati
Ilmestymistiheys:  kerran viikossa
Kieli:  kiribati, englanti
Te Uekera (vuosina 1981-1982 Te Uekeraa) on toinen Kiribatin säännöllisesti julkaistavista sanomalehdistä. Lehden julkaisusta vastaa valtio.
Studentteatern

Studentteatern on ruotsinkielinen harrastajateatteri Helsingissä. Nuori Vivica Bandler perusti Studentteaternin vuonna 1939 ja vuosien mittaan Studentteaternista on kehittynyt yksi suurimmista ruotsinkielisistä harrastajateatteriryhmistä Suomessa.
Studentteaternia vetävät nuoret aikuiset, jotka vuosittain valitsevat itselleen ammattilaisohjaajan. Nykyään Studentteatern koostuu kahdesta ryhmästä. Teatteriryhmä AKT tekee noin kaksi produktiota vuodessa ja improvisaatioryhmä IMP pyrkii vuosittain useaan improvisaatioesitykseen.
Vuonna 2006 Studentteatern esitti Sarah Kanen näytelmän Psykos 4.48 (ohjaus Maria Lundström) ja sai Hangon teatteritreffien taiteellisen Antonia-palkinnon. Palkinto jaetaan esitykselle, joka edustaa taiteellista rohkeutta ja moninaisuutta suomenruotsalaisessa teatterissa.
Studentteaterin lyhytelokuva Reflex (ohjaus Marc Svahnström) näytettiin Råfilm-ohjelmassa YLEn ruotsinkielisellä kanavalla FST5 vuonna 2008. Studentteaterin esitys Katastrofer och Strofer Stella Parlandin ja Annika Sandelinin teksteistä (ohjaus Niklas Groundstroem), lähetettiin Ylen ruotsinkielisessä Radioteatterissa.
Vuonna 2018 Studentteatern teki yhdessä YLEn ruotsinkielisen Radioteatterin kanssa kuunnelman Rus jonka kirjoitti ja ohjasi Kira-Emmi Pohtokari.
Studentteatern on osa Helsingin yliopiston ylioppilaskuntaa ja on vuodesta 1951 kirjattu Suomen yhdistysrekisteriin.
Esitykset

1939 Lyckliga dagar, ohjaus Vivica Bandler
1949 Paria & Debet och kredit, käsikirjoitus August Strindberg
1964 Lars G. Thelestam
1986 Potestas, ohjaus Arn-Henrik Blomqvist
1986 Eskelise, ohjaus Mikael Renlund
1986 Hinkemann, ohjaus Christian Lindblad
1987 Orkesterrepetitionen, ohjaus Christian Lindblad
1988 Den goda människan från Sezuan, käsikirjoitus Bertolt Brecht, ohjaus Christian Lindblad
1990 Picknick på slagfältet, ohjaus Johan Portin
1991 Någonting av Ett drömspel, käsikirjoitus August Strindberg, ohjaus Henrika Andersson
1992 Den gamla damens besök
1992 Hamlet
1993 Sistra
1994 Grodorna, ohjaus Mikael Andersson
1995 Triad, ohjaus Maria Sid
1996 Hemmet, ohjaus Frank Skog
1996 Jag kom in i rummet, ohjaus Hellen Willberg
1997 Att du finns, ohjaus Tove Applegren
1998 Och andra berättelser, ohjaus Paul Olin
1998 Bara badsalt, ohjaus Marina Meinander
1999 Vem är du ikväll?, ohjaus Åsa Salvesen
2000 Picnick på slagfältet, ohjaus Malin Kivelä
2001 Hungrig, ohjaus Tove Appelgren
2003 Demoilta, ohjaus Janne Korander
2004 Exit, käsikirjoitus ja ohjaus Janne Korander
2004 RUUM, ohjaus Linda Rajalin
2005 Särskild, käsikirjoitus Jesper Karlsson, David Lindström, Vera Saarentaus, ohjaus Linda Rajalin
2005 Katastrofer och strofer, tekstit: Stella Parland ja Annika Sandelin, ohjaus Niklas Groundstroem
2006 Ett drömspel, käsikirjoitus August Strindberg, ohjaus Niklas Groundstroem
2006 Psykos 4:48, käsikirjoitus Sarah Kane, ohjaus Maria Lundström
2007 Räck mig din hand och jag skall äta upp den, käsikirjoitus & ohjaus Akse Pettersson
2007 Reflex, (lyhytelokuva) ohjaus Marc Svahnström
2008 Lösa trådar, käsikirjoitus Theresa Rebeck, ohjaus Marc Svahnström
2008 Transfigureringen av de som flyr sig själva, ohjaus Elihú Galván
2009 På vägen till havet, ohjaus Agneta Lindroos
2009 Studentteatern firar Lucia, ohjaus Rasmus Slätis
2010 Rödluvan, ohjaus Rasmus Slätis
2010 Kön, ohjaus Erik (Miki) Pöysti
2011 Tillståndet, ohjaus Erik (Miki) Pöysti
2011 Vår tid – min roll, ohjaus Anna-Sofia (Fia) Nylund
2012 Om flickor kunde döda, ohjaus Anna-Sofia (Fia) Nylund
2012 Ögonblick på en tom scen, ohjaus Dan Söderholm
2013 Trettondagsafton, ohjaus Dan Söderholm
2014 Det bästa som någonsin hänt mig, käsikirjoitus Hanna Åkerfelt, ohjaus Dan Söderholm
2015 Den siste, ohjaus Dan Söderholm
2016 Den brinnande staden, käsikirjoitus Sirpa Kähkönen, ohjaus Jermo Grundström
2017 Love & Information, käsikirjoitus Caryl Churchill, suomennos Sofia Stenström, ohjaus Oskar Silén
2018 Föreställningar, ryhmä kirjoitti oman käsikirjoituksen, ohjaus Kira-Emmi Pohtokari
Aiheesta muualla

http://www.helsinki.fi/lehdet/uh/399j.htm
Still Life (Opethin albumi)

| Still Life Opeth |
| --- | --- | --- |

Studioalbumin tiedot
 Äänitetty : 15. huhtikuuta – 29. toukokuuta 1999
 Julkaistu: 18. lokakuuta 1999
 Tuottaja(t): Opeth
 Tyylilaji: Progressiivinen metalli
 Kesto: 62.31
 Levy-yhtiö: Peaceville/Snapper
Opethin muut julkaisut
| My Arms, Your Hearse 1998 | Still Life 1999 | Blackwater Park 2001 |
Still Life on vuonna 1999 julkaistu ruotsalaisen metalliyhtye Opethin neljäs studioalbumi. Ennen yhtyeen seuraavan albumin, Blackwater Parkin, julkaisua vuonna 2001, Still Life oli yhtyeen kaupallisesti menestyksekkäin albumi. Kuten suurin osa muustakin Opethin tuotannosta, Still Life on tyyliltään erikoinen death metalin ja progressiivisen rockin yhdistelmä. Albumi sisältää pääjehu Mikael Åkerfeldtin matalaa murinaa ja myös kaunista ja herkkää tunnelmointia. Jokainen kappale sisältää monta dynaamista muutosta kappalerakenteiden osalta. Albumilta löytyy myös yksi täysin akustinen balladi ja se lähes jokaisessa kappaleessa on rauhallisiakin osuuksia. Albumi oli ensimmäinen, jossa uusi basisti, Martín Méndez, oli mukana.
Kuten yhtyeen edellinen albumi, My Arms, Your Hearse, on Still Life konseptialbumi. Albumin tarina kertoo miehestä, joka palaa kotikyläänsä vuosien karkotuksen jälkeen etsimään rakastettuaan Melindaa. Melinda rakastaa miestä edelleen, mutta hän joutuu naimaan toisen miehen perheen painostuksen vuoksi. Mies suostuttelee Melindaa lähtemään pois hänen kanssaan, edes yhdeksi yöksi. Yön jälkeen kylän valtaapitävät tahot löytävät heidät ja tappavat Melindan, mistä seuraa miehen verinen kosto kyläläisiä kohtaan. Lopussa hänet saadaan kiinni ja hirtetään. Peaceville Records julkaisi levystä erikoispainoksen 2008. Se sisältää lisäksi DVD:n, jolla on surround-miksattu albumi ja "Face of Melinda" -kappaleen live-esitys vuodelta 2006.
Mikael Åkerfeldt nimesi tyttärensä Melindan albumin henkilön mukaan.
Kappaleet

The Moor – 11.28
Godhead's Lament – 9.47
Benighted – 5.01
Moonlapse Vertigo – 9.00
Face of Melinda – 7.59
Serenity Painted Death – 9.14
White Cluster – 10.02
Kokoonpano

Mikael Åkerfeldt – laulu, kitara
Peter Lindgren – kitara
Martín Méndez – basso
Martin Lopez – rummut
Arvostelut

Imperiumi: 10/10
Soundi:
Aiheesta muualla

Still Life (Opethin albumi) Discogsissa. (englanniksi)
Albumi Still Life (Opethin albumi) Encyclopaedia Metallum -sivustolla (englanniksi)
sanoitukset
Suomen Klarinettiseura

Suomen Klarinettiseura ry on suomalainen soitinyhdistys, jonka perustamiskokous pidettiin Helsingissä 28. syyskuuta 1980. Perustajajäseniä oli kymmenen. Yhdistyksen tarkoituksina ovat muun muassa klarinetinsoiton perinteiden vaaliminen, suomalaisten klarinetinsoittajien yhdyssiteenä toimiminen, klarinetistien kansainvälisen verkostoitumisen tukeminen, klarinettia koskevan tutkimuksen edistäminen ja klarinetin tunnetuksi tekeminen sen erinäisissä käyttöyhteyksissä.
Suomen Klarinettiseura on muun toimintansa ohella julkaissut levytyksiä. Sillä on oma klarinettikuoronsaselvennä, Suomalainen klarinettiyhtye (Finnish Clarinet Ensemble). Suomen Klarinettiseuran pitkäaikaisena puheenjohtajana toimi Kullervo Kojo, joka kutsuttiin järjestön kunniajäseneksi vuonna 2000. Kojo kuului myös alkuperäisiin perustajajäseniin. Suomen Klarinettiseuran lokakuussa 2022 alkaneella 42. toimintakaudella puheenjohtajaksi tuli Mikko Raasakka.
Svenska normallyceum

Vuonna 1880 valmistunut koulurakennus Helsingin Unioninkadulla.
Svenska normallyceum eli Ruotsalainen normaalilyseo (myös Norsen) oli vuosina 1864–1977 Helsingissä toiminut ruotsinkielinen oppikoulu. Se perustettiin J. V. Snellmanin aloitteesta. Aluksi koulun nimi oli Helsingfors normalskola, mutta se muutettiin myöhempään muotoonsa vuonna 1874. Vuosina 1867–1872 koulussa oli myös suomenkielinen osasto. Axel Hampus Dahlströmin suunnittelema koulurakennus Unioninkadulla Kaartinkaupungissa valmistui vuonna 1880.
Vuoteen 1974 koulu oli ainoastaan pojille, mutta tuolloin se yhdistettiin ruotsinkielisen tyttölyseon kanssa ja muutettiin yhteiskouluksi. Peruskoulujärjestelmään siirtymisen yhteydessä vuonna 1977 koulu jaettiin lukioksi ja yläasteeksi, jotka sen jälkeen toimivat samoissa tiloissa nimillä Gymnasiet Svenska normallyceum ja Högstadiet Svenska normallyceum. Lukio yhdistettiin vuonna 2015 Tölö specialiseringsgymnasiumin kanssa Tölö gymnasiumiksi, joka toimii Töölössä.
Norsenin vanhassa rakennuksessa toimivat nykyään ruotsinkielisen peruskoulun Grundskolan Norsenin luokat 5–9. Rakennus peruskorjattiin vuonna 2016. Se on nykyään Helsingin vanhin yhä alkuperäisessä käyttötarkoituksessaan oleva koulurakennus.
Superoksididismutaasi 1

Superoksididismutaasiproteiini.
Superoksididismutaasi 1 (SOD1) on yksi ihmisen superoksididismutaasientsyymeistä. Sen EC-numero on 1.15.1.1. Superoksididismutaasi 1 koodaa SOD1-geeni, joka sijaitsee kromosomissa 21. SOD1-geenin mutaatiot liittyvät ALS-taudin eli amyotrofisen lateraaliskleroosin kehitykseen.
Tamara Korpatsch

| Tamara Korpatsch |
| --- | --- |

Henkilötiedot
Syntynyt: 12. toukokuuta 1995 (ikä 29)
Kansalaisuus:   Saksa
Tennispelaaja
Pituus:  170 cm
Paino:  56 kg
Kätisyys:  oikea
Palkintorahat:  1 233 192 USD
Kaksinpeli
Paras sijoitus:  124. (24.7.2017)
Voitot/tappiot:  327–241
Nelinpeli
Paras sijoitus:  291  (7. maaliskuuta 2022)
Voitot/tappiot:  17–49
Aiheesta muualla
ITF
WTA
Tamara Korpatsch (s. 12. toukokuuta 1995 Hampuri) on saksalainen tennispelaaja. Hän on sijoittunut parhaimmillaan kaksinpelissä WTA-listan sijalle 124 heinäkuussa 2017.
Huhtikuussa 2018 Korpatsch eteni puolivälieriin Luganon WTA-turnauksessa. Ensimmäisellä kierroksella hän sai luovutusvoiton ykköseksi sijoitettua Kristina Mladenovicia vastaan.
Aiheesta muualla

Tamara Korpatsch WTA:n sivuilla (englanniksi)
Tamara Korpatsch ITF:n sivuilla (englanniksi)
Suu-nenäsuojain

Kirurginmaski
Suu-nenäsuojain, joka tunnetaan myös suu-nenäsuojuksena, kirurginmaskina, terveydenhuollon maskina tai yksinkertaisesti kasvomaskina, on suun ja nenän peittävä hygieniaväline. Suu-nenäsuojaimet on tarkoitettu terveydenhuollon ammattilaisten käyttöön leikkauksen ja hoitotyön aikana, kun bakteereita irtoaa käyttäjän suusta ja nenästä muodostaen nestepisaroita ja aerosoleja. Niitä ei ole suunniteltu suojaamaan käyttäjää ilmassa leviävien bakteerien tai viruspartikkelien hengittämiseltä.
Eräs suojainten tärkeimmistä tarkoituksista on suojata esimerkiksi avointa haavaa mahdollisilta hoitohenkilökunnan tuottamilta kontaminaatioilta. Ne ovat vähemmän tehokkaita kuin hengityssuojaimet, kuten N95- tai FFP-suojaimet, jotka tarjoavat paremman suojan materiaalinsa, muotonsa ja tiivisteiden takia. Kirurgiset suu-nenäsuojaimet luokitellaan lääkinnällisiksi laitteiksi, jossa tulee olla CE-merkintä 14683. Kasvomaskit ja kirurgiset suu-nenäsuojaimet ovat hengityssuojainten tapaan kertakäyttöisiä.
Käyttö terveydenhoidossa > Henkilökunta

Kirurgista suu-nenäsuojusta käyttää hoitohenkilökunta suojaamaan potilasta uloshengitysilman mahdollisilta taudinaiheuttajilta. Suun ja nenän edessä pidettävä suojus ei suojaa käyttäjäänsä ilmateitse tarttuvilta taudeilta. Kirurgista suu-nenäsuojusta käytetään suojaamaan henkilökuntaa veri- ja eriteroiskeilta esimerkiksi toimenpiteiden yhteydessä tai eristyspotilaiden hoidossa. Jos hoitotilanteissa on riski veri- tai eriteroiskeisiin käytetään myös suojatakkia ja -käsineitä sekä visiiriä tai suojalaseja.
Käyttö terveydenhoidossa > Potilaat

Suu-nenäsuojuksen voi pukea ilma- tai pisarateitse tartuttavalle potilaalle häntä kuljetettaessa. Potilaalle ei saa laittaa uloshengitysventtiilillä varustettua hengityksensuojainta, joka suodattaa ilmaa vain yhteen suuntaan ja suojaa siten vain käyttäjäänsä, mutta ei estä mikrobien leviämistä uloshengitysilman mukana. Jos potilas sairastaa ilmateitse tarttuvaa tautia, käytetään hengityksensuojaimia hoidettessa. Hengityksensuojain on tässä tarkoituksessa henkilökohtainen ja kertakäyttöinen.
Aiheesta muualla

Kuvia tai muita tiedostoja aiheesta Suu-nenäsuojain Wikimedia Commonsissa
Tietoa suojautumisesta koronavirustartunnalta: kasvomaskit, suu-nenäsuojaimet ja hengityksensuojaimet  29.9.2021. Työterveyslaitos. Viitattu 19.10.2021. (suomeksi)
Kangasmaski ei suojaa käyttäjäänsä koronavirukselta, mutta voi suojata muita tartunnalta | VTT vttresearch.com. Viitattu 14.5.2020.
Sputnik (artisti)

Knut T. Storbukås eli Sputnik (23. huhtikuuta 1943 Drangedal, Norja) on norjalainen laulaja ja kuorma-autonkuljettaja. Hän on myynyt yli miljoona äänitettä ja häntä pidetään norjalaisen kansanomaisuuden symbolina.
Tausta

Knut Storbukås syntyi pienessä Bostrakin kylässä Telemarkissa. Hän lisäsi itse T-kirjaimen nimeensä erottuakseen kylässä olleesta kahdesta muusta Knut Storbukås -nimisestä henkilöstä. Lisänimen Sputnik hän sai nopeudestaan kuorma-autonkuljettajana. Sputnik alkoi soittaa tanssimusiikkia 1950-luvulla ja hän perusti yhtyeen nimeltä The Sputniks 1959. Hän soitti myös Beach Band -nimisessä kokoonpanossa 1960-luvulla, kunnes vuonna 1968 The Sputniks aloitti uudelleen.